[**Ohje uskonnollisiin tilaisuuksiin osallistumisesta**](https://peda.net/opetussuunnitelma/ksops/jyvaskyla/liitteet/outo/outo)

Tätä ohjetta sovelletaan kaikkiin uskonnollisten yhteisöjen järjestämiin tilaisuuksiin.

Koulutyöhön voi kuulua uskonnollisia tilaisuuksia. Niihin osallistuminen ei ole oppilaalle pakollista riippumatta siitä, kuuluuko oppilas johonkin uskontokuntaan tai ei. Uskonnollisin tilaisuuksiin osallistumattomille oppilaille tulee järjestää vastaavanlaista ohjelmaa ja opetusta samalle ajalle.

Huoltaja voi ilmoittaa osallistumisen/osallistumattomuuden kertaluontoisesti tai tapauskohtaisesti. Jyväskylässä asia kysytään kouluun ilmoittauduttaessa. Huoltaja voi muuttaa asiantilan milloin tahansa halutessaan. Koulun tulee myös ilmoittaa, että tilaisuuteen osallistumattomille oppilaille järjestetään vastaavalla ajalla muuta ohjelmaa.

Koulun tulee hyvissä ajoin ilmoittaa huoltajille tilaisuuksista, joka on uskonnollisen yhteisön järjestämä tai joihin liittyy uskonnon harjoittamista – kuten siunauksia, rukousta, hengellisiä virsiä tms. Koulu voi myös kysyä huoltajalta tapauskohtaisesti oppilaan osallistumisesta tilaisuuteen.

Koulun yhteistyökumppaneiden järjestämistä tilaisuuksista ei pääsääntöisesti saa tulla kustannuksia koululle.

Opetushallituksen ohjeistus:
[Uskonnon ja elämänkatsomustiedon opetuksen sekä uskonnollisten tilaisuuksien järjestäminen esi- ja perusopetuksessa](http://oph.fi/saadokset_ja_ohjeet/ohjeita_koulutuksen_jarjestamiseen/perusopetuksen_jarjestaminen/uskonnon_ja_elamankatsomustiedon_opetus)